סוניק - הסרט 3

סוניק הקיפוד 3 (באנגלית: Sonic the Hedgehog 3) הוא סרט פעולה קומי בהנפשה ממוחשבת ולייב אקשן עתידי המבוסס על זיכיון משחקי הווידאו "סוניק הקיפוד" של חברת סגה. הסרט בוים על ידי ג'ף פאולר ונכתב על ידי פט קייסי, ג'וש מילר וג'ון וויטינגטון. בסרט מככבים בן שוורץ, קולין אושונסי ואידריס אלבה המדבבים של סוניק הקיפוד, טיילס ונאקלס בהתאמה, לצד ג'יימס מרסדן וטיקה סאמפטר בתור טום ומאדי. זהו סרט המשך לסוניק - הסרט 2 משנת 2022 ולסדרת הטלוויזיה העתידית נאקלס.

הסרט מתוכנן לעלות לאקרנים ב-20 בדצמבר 2024.

שחקנים 
 ג'יימס מרסדן - תומאס מייקל "טום" ווקובסקי
 טיקה סאמפטר - מאדי ווקובסקי
 אדם פלי - וייד וויפל
 נטשה רות'וול - רייצ'ל
 לי מג'דוב - הסוכן סטון
 טום באטלר - המפקד וולטרס

מדבבים 
 בן שוורץ - סוניק הקיפוד, קיפוד כחול מואנש המסוגל לרוץ במהירות על-קולית.
 קולין אושונסי - מיילס "טיילס" פראוור, שועל כתום מואנש בעל שני זנבות, מעריץ את סוניק ומשמש בתור הסיידקיק שלו וחברו הטוב ביותר. טיילס חכם לעומת גילו הצעיר, ובעל יכולת לעוף בעזרת סיבוב הזנבות שלו כמו מסוק.
 אידריס אלבה - נאקלס הקיפודן, קיפודן אדום מואנש, חוקר אוצרות. נאקלס הוא רציני, אך לעיתים קרובות פתי. אף על פי היותו אגרסיבי, נאקלס הוא לוחם מנוסה, ובעל כוח לדאות באוויר ולטפס על קירות.
 עדיין לא ידוע - שאדו הקיפוד, קיפוד שחור מואנש עם פסים אדומים, נראה בסצנה שאחרי הכתוביות של סוניק - הסרט 2 בתור "פרויקט שאדו".

הפקה

פיתוח 
בפברואר 2022, קבוצת סגה סאמי וסרטי פרמאונט היו בפיתוח של סרט שלישי של סוניק - הסרט (2020) אחרי סוניק - הסרט 2 (2022). הסרט הוכרז רשמית במהלך אירוע המשקיעים של ViacomCBS, בהשתתפות חלק גדול מהצוות מהסרטים הקודמים. סדרה בכיכובו של נאקלס הקיפודן, שהופיע בסרט השני, עבור פרמאונט+, פותחה במקביל לסרט.

ליהוק 
ב-6 במרץ 2020, ג'יימס מרסדן אישר שהוא חתום על מספר סרטי המשך. באפריל 2022, ג'ים קארי, שמגלם בסרטים את דוקטור רובוטניק, הודיע שהוא שוקל לפרוש ממשחק. עם פרישתו האפשרית, המפיקים ניל ה. מוריץ וטובי אשר אישרו שתפקידו כרובוטניק לא ילוהק מחדש בשום סרטי המשך אם ימלא אחר תוכניות הפרישה שלו. עם זאת, הם נותרו מלאי תקווה שיוכלו לפתח תסריטים מספיק טובים כדי שימשיך בתפקיד.

צילומים 
צילומי יחידה שנייה החלו בסוף יולי 2023 בפרנהאם, סארי, אנגליה. הצילום הראשי החל ב-31 באוגוסט 2023 בלונדון, אנגליה. עקב שביתת שביתת השחקנים ביולי 2023, סצנות ללא שחקנים יצולמו תחילה.

הפצה 
הסרט צפוי לצאת לאקרנים בארצות הברית על ידי סרטי פרמאונט ב-20 בדצמבר 2024.

קישורים חיצוניים

הערות שוליים 

סרטי 2024
סרטי הרפתקאות
סרטי מדע בדיוני
סרטי פנטזיה
סרטי תלת-ממד
סרטים מצוירים למחצה
סרטי המשך אמריקאיים
סרטים שמבוססים על משחקי וידאו
סרטים לכל המשפחה
סרטי אנימציה ממוחשבת
סוניק הקיפוד
סרטי פרמאונט